b'\n_START_ARTICLE_\nSveriges Riksbank\n_START_PARAGRAPH_\nSveriges Riksbank (\xc2\xabRigsbanken\xc2\xbb) er Sveriges centralbank._NEWLINE_Rigsbanken blev etableret i 1668 under navnet \xc2\xabRikets St\xc3\xa4nders Bank\xc2\xbb (rigsdagens bank) og regnes for at v\xc3\xa6re verdens \xc3\xa6ldste centralbank. Dens forg\xc3\xa6nger blev stiftet i 1656, og hed \xc2\xabJohan Palmstruchska banken\xc2\xbb eller \xc2\xabStockholm Banco\xc2\xbb. Selvom dette var en privat bank, var den reguleret af kongen, som tillige udn\xc3\xa6vnte ledelsen._NEWLINE_Siden 1904 har Rigsbanken haft eneret p\xc3\xa5 at udstede penge i Sverige. Indtil da kunne hver bank udgive sine egne penge._NEWLINE_Centralbankchef er Stefan Ingves (udn\xc3\xa6vnt 1. januar 2006 for en seks\xc3\xa5rig periode)._NEWLINE_Siden Sverige er medlem af EU, er centralbanken medlem af ESCB \xe2\x80\x93 Det europ\xc3\xa6iske system af centralbanker._NEWLINE_Hovedstyringsm\xc3\xa5let for pengepolitikken er at "opretholde en fast pengev\xc3\xa6rdi". Riksbankens tolkning af dette er at inflationen skal v\xc3\xa6re "lav og stabil" omkring 2% pr. \xc3\xa5r.'